गौरतलब है कि अफगानिस्तान के खिलाफ हाल ही में संपन्न हुए ऐतिहासिक टेस्ट का हिस्सा ‘हिटमैन’ नहीं थे। टीम इंडिया ने इस ऐतिहासिक टेस्ट में अफगानिस्तान को एक पारी और 262 रन के विशाल अंतर से हराया। टीम इंडिया को इस महीने के अंत में आयरलैंड के खिलाफ दो मैचों की टी-20 सीरीज खेलनी है। इस सीरीज के साथ रोहित क्रिकेट मैदान पर वापसी करेंगे। इसके अलावा टीम इंडिया टीम का इंग्लैंड दौरा 3 जुलाई से शुरू होगा, जिसमें टीम इंडिया को इंग्लैंड के खिलाफ 3 वन-डे, 5 टेस्ट और 3 टी-20 मैच खेलना है।